Laululuik

Laululuik (Cygnus cygnus) on partlaste sugukonda kuuluv suur veelind.

Laululuik on alates 1981. aastast Soome rahvuslind.

 Levila 
Laululuiged pesitsevad peamiselt lähisarktilises Euraasias, harva ka Šotimaal, sagedane eksikülaline on see liik ka Põhja-Ameerika lääneosas. Linnud talvituvad lõunapoolsematel Euraasia aladel, eriti Briti saartel.

Eestis on laululuik haruldane, kuid suureneva arvukusega haudelind. Tema pesitsusaegne arvukus on hinnanguliselt 70–100 paari ja talvine arvukus 100–2000 isendit.

pisi|left|Laululuiged Orkjärve looduskaitsealal
pisi|left|Laululuiged Kakerdi järvel
 Välimus 
Laululuige üldpikkus on 145–160 cm, tiibade siruulatus 218–243 cm.Jonsson, L. Euroopa linnud. Tallinn: Eesti Entsüklopeediakirjastus. 2000, lk 76–77  Laululuige kaal on 8–15 kg.

Laululuik sarnaneb paljuski väikeluigega, ehkki on väikeluigest tunduvalt suurem. Laululuige nokal on kollane värv alati ülekaalus, väikeluigel aga vastupidi. 


 Viited 

Välislingid



Laululuik YouTube'is

Kategooria:Partlased
Kategooria:Eesti hanelised
Kategooria:Soome sümboolika
Kategooria:II kaitsekategooria loomaliigid
Kategooria:Rahvuslinnud